Tuščiauliai
Tuščiauliai – kaimas Vilniaus rajono savivaldybėje, 4 km į šiaurės rytus nuo Nemenčinės. Seniūnaitijos centras. Kaimas stovi Neries dešiniajame krante, miškų apsuptyje. Kelias į Nemenčinę. Būdingos nausėdijos, vasarnamiai. Dalis kaimo faktiškai yra atskira gyvenvietė – Gėla. Ties Tuščiauliais Neryje yra 320 m ilgio rėva. Gali būti, kad tai K. Tiškevičiaus minima Tunčių/Šokių (Tańcy) rėva arba Filuto rėva.